

**Қостанай облысының әкімшілік-аумақтық құрылысындағы өзгерістер туралы**

Қостанай облысы мәслихатының 2012 жылғы 28 қарашадағы № 97 шешімі және Қостанай облысы әкімдігінің 2012 жылғы 28 қарашадағы № 6 қаулысы. Қостанай облысының Әділет департаментінде 2012 жылғы 25 желтоқсанда № 3949 тіркелді

      Ескерту. Мемлекеттік тілдегі бүкіл мәтін бойынша "селолық", "селосы", "селосының" деген сөздер тиісінше "ауылдық", "ауылы", "ауылының" деген сөздермен ауыстырылды, орыс тіліндегі мәтін өзгермейді - Қостанай облысы әкімдігінің 04.07.2014 № 9 қаулысымен және Қостанай облысы мәслихатының 04.07.2014 № 297 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 8-бабына және 11-бабының 3) тармақшасына сәйкес және Меңдіқара мен Сарыкөл аудандарының аудандық өкілді және атқарушы органдарының пікірлерін ескере отырып, Қостанай облысының әкімдігі **ҚАУЛЫ ЕТЕДІ** және Қостанай облыстық мәслихаты **ШЕШТІ:**

      1. Тұрғындарының саны 50 адамнан кем мынадай елді мекендер таратылсын:

      Меңдіқара ауданы Первомай ауылдық округінің Русское ауылы;

      Меңдіқара ауданы Ломоносов ауылдық округінің Лютинка ауылы;

      Сарыкөл ауданы Маяк ауылдық округінің Басағаш ауылы;

      Сарыкөл ауданы Лесной ауылдық округінің Еңбек ауылы.

      2. Таратылған елді мекендер енгізілсін:

      Русское ауылы Меңдіқара ауданы Первомай ауылдық округінің Первомай ауылының құрамына;

      Лютинка ауылы Меңдіқара ауданы Ломоносов ауылдық округінің Қасқат ауылының құрамына;

      Басағаш ауылы Сарыкөл ауданы Маяк ауылдық округінің Маяк ауылының құрамына;

      Еңбек ауылы Сарыкөл ауданы Лесной ауылдық округінің Большие Дубравы ауылының құрамына.

      3. Осы қаулы мен шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

      *Қостанай облысының әкімі                Сессия төрағасы*

*\_\_\_\_\_\_\_\_\_ Н. Садуақасов                 \_\_\_\_\_\_ А. Байғабелов*

*Қостанай облыстық*

*мәслихатының хатшысы*

*\_\_\_\_\_\_\_\_\_ С. Ещанов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК